Mišels Teato

Mišels Johanns Teato (luksemburgiešu: Michel Johann Théato; dzimis , miris ) bija luksemburgiešu garo distanču skrējējs, kurš izcīnīja zelta medaļu maratona distancē 1900. gada vasaras olimpiskajās spēlēs. 

 Biogrāfija 
Teato ir dzimis Luksemburgas galvaspilsētā Luksemburgā, bet miris Francijas galvaspilsētā Parīzē.

Par Teato dzīvi ir zināms ļoti mazs. Daudzus gadus tika uzskatīts, ka viņš ir maiznieks no Parīzes. Kādu laiku viņš strādāja arī par mēbeļu izgatavotāju. 20. gadsimtā Alēns Builē atklāja, ka Teato ir dzimis Luksemburgā un pirms apmešanās uz dzīvi Parīzes priekšpilsētā ir kādu laiku dzīvojis Beļģijā. Nav pierādījumu, ka Teato jebkad būtu bijusi Francijas pilsonība. Viņš bija Parīzes Senmandē vieglatlētikas kluba biedrs.

Teato 1900. gada vasaras olimpiskajās spēlēs Parīzē viņš startēja maratona skriešanas disciplīnā. Šajā disciplīnā viņš ieguva zelta medaļu ar rezultātu 2:59:45, pārstāvot sacensībās Franciju. Šī ir pirmā olimpiskā medaļa un arī zelta medaļa, ko olimpiskajās spēlēs ir izcīnījis kāds Luksemburgas sportists. Sākotnēji Teato uzvara tika apstrīdēta, jo vairāki viņa pretinieki, tostarp amerikāņu skrējējs Artūrs Lī Ņūtons, kurš finišēja piektais, apgalvoja, ka Teato ir krāpies, veicot vairākus īsinājumus, kam palīdzēja viņa vietējās zināšanas par Parīzes ielām. Šie apgalvojumi kopš tā laika ir noraidīti. Taču olimpisko zelta medaļu par maratona distanci viņš saņēma tikai 1912. gadā.

Teato vēlāk kļuva par profesionālu skrējēju, lai arī ar salīdzinoši maz panākumiem. Viņš 1901. gadā uzstādīja personīgo rekordu maratonā 2 stundas 42 minūtes. 

Luksemburgas Lielhercogiste iesniedza oficiālu sūdzību Starptautiskajā Olimpiskajā komitejā un iesniedza lūgumu mainīt Teato valstspiederības reģistru; šī sūdzība tika oficiāli noraidīta 2004. gadā. No 2021. gada SOK tīmekļa vietnē oliympics.org pie Teato atzīmēta Luksemburga.

 Atsauces 

 Ārējās saites 

 Emīls Šampions (SOK profils) 
 Emīls Šampions (Olympedia profils) 
 Emīls Šampions (Sports Reference profils) 

Kategorija:1878. gadā dzimušie
Kategorija:1923. gadā mirušie
Kategorija:Luksemburgas vieglatlēti
Kategorija:Luksemburgas sportisti 1900. gada vasaras olimpiskajās spēlēs
Kategorija:Vieglatlēti 1900. gada vasaras olimpiskajās spēlēs
Kategorija:1900. gada vasaras olimpisko spēļu medaļnieki
Kategorija:Olimpiskie zelta medaļnieki vieglatlētikā
Kategorija:Luksemburgas olimpiskie zelta medaļnieki
Kategorija:Garo distanču skrējēji
Kategorija:Francijas olimpiskie zelta medaļnieki